RESOLUCIÓN do 12 de decembro de 2022, da Dirección Xeral de Relacións Exteriores e coa Unión Europea, pola que se fan públicas as bolsas concedidas ao abeiro da Orde do 11 de maio de 2022 pola que se establecen as bases reguladoras para a concesión de bolsas para a formación de persoas expertas en cooperación internacional para o desenvolvemento e se procede á súa convocatoria para o ano 2022 (código de procedemento PR809A).
Vicepresidencia Segunda e Consellería de Presidencia, Xustiza e Deportes — III. Outras disposicións — 23/12/2022

No Diario Oficial de Galicia número 105, do 2 de xuño de 2022, publicouse a Orde do 11 de maio de 2022 pola que se establecen as bases reguladoras para a concesión de bolsas para a formación de persoas expertas en cooperación internacional para o desenvolvemento e se procede á súa convocatoria para o ano 2022 (código de procedemento PR809A).
Logo da tramitación establecida nas bases reguladoras, con data do 4 de agosto de 2022 o director xeral de Relacións Exteriores e coa Unión Europea, por delegación do vicepresidente segundo e conselleiro de Presidencia, Xustiza e Deportes, ditou resolución de adxudicación de seis bolsas para a formación de persoas expertas en cooperación internacional, que se desenvolverán durante os anos 2022 e 2023.
Tras a renuncia dunha das persoas beneficiarias das bolsas, e de conformidade co disposto na base décimo segunda da Orde do 11 de maio de 2022, con data do 22 de agosto de 2022 o director xeral de Relacións Exteriores e coa Unión Europea, por delegación do vicepresidente segundo e conselleiro de Presidencia, Xustiza e Deportes, adoptou a resolución pola que se concede a unha nova persoa adxudicataria unha das bolsas convocadas pola Orde do 11 de maio de 2022.
Posteriormente, tras outra renuncia dunha persoa beneficiaria da bolsa, con data do 1 de setembro de 2022 o director xeral de Relacións Exteriores e coa Unión Europea, por delegación do vicepresidente segundo e conselleiro de Presidencia, Xustiza e Deportes, adoptou a resolución pola que se concede a unha nova persoa adxudicataria das bolsas convocadas pola Orde do 11 de maio de 2022.
Conforme o establecido na base sétima, punto un, da Orde do 11 de maio de 2022, deberá darse cumprimento ás obrigas de transparencia contidas no artigo 17 da Lei 1/2016, do 18 de xaneiro, de transparencia e bo goberno, e no artigo 15 da Lei 9/2007, do 13 de xuño, de subvencións de Galicia.
Con estas bolsas preténdese apoiar a formación de persoas expertas en cooperación para o desenvolvemento, coa finalidade de complementar a formación académica das persoas tituladas universitarias con estadías na sede da Dirección Xeral de Relacións Exteriores e coa Unión Europea, nas unidades de cooperación no exterior (UCE) dependentes da Axencia Española de Cooperación Internacional para o Desenvolvemento, de acordo co previsto no convenio subscrito entre esta Axencia e a Xunta de Galicia, ou nas oficinas das axencias da Organización das Nacións Unidas.
Na súa virtude,
Publicar no Diario Oficial de Galicia a relación das bolsas concedidas ao abeiro da Orde do 11 de maio de 2022 pola que se establecen as bases reguladoras para a concesión de bolsas para a formación de persoas expertas en cooperación internacional para o desenvolvemento e se procede á súa convocatoria para o ano 2022 (DOG núm. 105, do 2 de xuño), segundo se detalla no anexo desta resolución.
Santiago de Compostela, 12 de decembro de 2022